Kyk jy heeltyd of hulle jou van hul sosiale media verwyder het of verwyder jy hom of haar summier van al jou platforms?
As jy reeds jou eks verwyder het, welgedaan. Maar as jy dit nog nie gedoen het nie, is dit nou die regte tyd daarvoor.
Is almal om jou gelukkig, maar jy hou heeltyd jou selfoon dop en wag vir ’n boodskap van jou eks? En voor jy jou oë kan uitvee, is die aand verby en jy het al die pret misgeloop?
Onthou om altyd in die oomblik te leef. En moenie maak asof jy die partytjie geniet net om van jou probleme weg te hardloop nie.
Dit help ook nie jy sit in ’n hoek en krepeer nie: Hoe meer jy oor die situasie nadink, hoe erger maak jy dit vir jouself.
Kruip jy in die huis weg net om dié vriende te vermy of gaan jy saam met die paartjie uit omdat hulle goeie pelle is en jy nooit nee sê vir ’n partytjie nie?
Julle het altyd langs die strand gestap of ’n romantiese piekniek in die park geniet, maar nou kan jy skaars by daardie plek verbyloop.
Dis nie sleg as jy al die herinnerings hou nie. Inteendeel, jy moet kan aanvaar dat die verhouding verby is en steeds na die foto’s kyk met blydskap in jou hart.
Maar dis nie ’n goeie idee as jy die foto’s hou met die hoop dat die verhouding weer gaan vlam vat nie.
Onthou, dit maak nie saak hoe lank dit vat nie, dis belangrik om elke emosie te verwerk – solank jy nie vir ewig in daardie miserabele, hartseer bui bly nie.
Sluit by ’n groep aan wat prettige aktiwiteite doen of kry jou vriende bymekaar en gaan kyk na ’n fliek waar jy kliphard kan lag.